Source: https://e-justice.europa.eu/content_court_fees_concerning_european_payment_order_procedure-305-hr-mt.do?member=1
Timestamp: 2019-09-20 10:22:41+00:00
Document Index: 829954

Matched Legal Cases: ['qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ']

Tariffi tal-qorti dwar il-proċedura tal-ħlas Ewropea - il-Kroazja
Kemm se jkolli nħallas?
X'jiġri jekk ma nħallasx it-tariffi tal-qorti fil-ħin?
Kif nista' nħallas it-tariffi tal-qorti?
X'nagħmel wara li nħallas?
It-tariffi tal-Qorti fir-Repubblika tal-Kroazja huma regolati mill-Att dwar it-Tariffi tal-Qorti (Narodne novine) (NN; Gazzetta Uffiċjali tar-Repubblika tal-Kroazja) Nri 74/1995, 57/1996, 137/2002, 125/2011, 112/2012 u 157/2013, li fihom it-Tariffi tal-Qorti.
Skont l-Artikolu 6 tal-Att dwar it-Tariffi tal-Qorti il-ħlasijiet stabbiliti skont it-tariffa jridu jitħallsu permezz ta' taxxi tal-boll maħruġa mir-Repubblika tal-Kroazja, u fi flus kontanti biss fejn il-kontribwent ikun obbligat iħallas tariffi ogħla minn HRK 100.
It-tariffi tal-qorti jitħallsu għall-proċedimenti ċivili kollha u skont l-Artikolu 16 tal-Att dwar it-Tariffi tal-Qorti. Dawn li ġejjin huma eżenti:
Ir-Repubblika tal-Kroazja u l-korpi tal-gvern,
persuni u korpi li jeżerċitaw awtorità pubblika fl-eżerċizzju ta' dawk il-poteri,
ħaddiema u impjegati f'tilwim industrijali u uffiċjali f'tilwim amministrattiv marbut mal-eżerċizzju tad-drittijiet provenjenti minn relazzjonijiet uffiċjali,
ħaddiema involuti f'tilwim amministrattiv provenjenti minn ftehim ta' qabel il-falliment,
id-diżabbli tal-Gwerra għall-Indipendenza tal-Kroazja, skont dokumenti xierqa li jikkonfermaw dan l-istatus tagħhom,
il-konjuġi, it-tfal u l-ġenituri ta' suldati li sfaw maqtula, neqsin u priġuniera fil-Gwerra għall-Indipendenza tal-Kroazja, skont dokumenti xierqa li jikkonfermaw dan l-istatus,
il-konjuġi, it-tfal u l-ġenituri ta' dawk li sfaw maqtula, neqsin u priġuniera fil-Gwerra għall-Indipendenza tal-Kroazja, skont dokumenti xierqa li jikkonfermaw dan l-istatus,
ir-refuġjati, il-persuni spustati u r-rimpatrijati skont dokumenti xierqa li jikkonfermaw l-istatus tagħhom,
il-benefiċjarji ta' għajnuna soċjali li jirċievu għajnuna għall-għajxien,
l-organizzazzjoni umanitarji u l-organizzazzjonijiet li jipproteġu l-persuni b'diżabbiltà u l-familji ta' dawk li sfaw maqtula, neqsin u kienu priġuniera filwaqt li kienu qed iwettqu attivitajiet umanitarji,
tfal li jkunu parti mill-proċedimenti għall-manteniment jew fi proċedimenti dwar talbiet ibbażati fuq dak id-dritt,
ir-rikorrent f'kawżi dwar ir-rikonoxximent tal-maternità u l-paternità u għall-ispejjeż minħabba tqala u t-twelid tat-tfal barra ż-żwieġ,
partijiet li jixtiequ jerġgħu jakkwistaw il-kapaċità ġuridika,
minuri li jixtiequ l-awtorizzazzjoni għall-emanċipazzjoni għaliex saru ġenituri,
partijiet fil-proċedimenti sabiex jingħata lura tifel u għall-eżekuzzjoni tad-deċiżjoni dwar id-drittijiet ta' aċċess għat-tfal,
ir-rikorrenti f'tilwim dwar drittijiet ġejjin mill-pensjoni obbligatorja u l-assigurazzjoni ġenerali medika, dwar id-drittijiet ta' dawk qiegħda skont ir-regolamenti dwar l-impjiegi u d-drittjiet għall-benefiċċji soċjali,
ir-rikorrenti fi proċeduri għall-protezzjoni tad-drittijiet tal-bniedem u l-libertajiet garantiti mill-Kostituzzjoni kontra atti individwali finali, jew għall-protezzjoni minn att illegali u
r-rikorrenti f'tilwim għal kumpens minħabba tniġġis ambjentali,
trejdjunjins u assoċjazzjonijiet ta' trejdjunjins fi proċedimenti ċivili għall-approvazzjoni ġudizzjarja tas-sostituzzjoni u f'tilwim ta' xogħol kollettiv u rappreżentanti tal-unjin fi proċedimenti ċivili fl-eżerċizzju tas-setgħat tal-kunsill tal-ħaddiema.
Stat barrani huwa eżenti mill-ħlas tat-tariffi, jekk ikun hemm provvediment f'dan is-sens permezz ta' trattat internazzjonali jew skont ir-reċiproċità.
F'każ ta' dubju dwar il-kundizzjonijiet imsemmija fil-paragrafu 2 ta' dan l-Artikolu, il-qorti titlob għal spjegazzjoni mill-Ministeru għall-Ġustizzja.
Id-dispożizzjonijiet tal-paragrafu 1(10) ta' dan l-Artikolu japplikaw għal dawk l-organizzazzjonijiet umanitarji li jkunu ġew stabbiliti mill-Ministru għall-benefiċċji soċjali.
Id-dispożizzjoni tal-paragrafu 1 ta' dan l-Artikolu ma japplikax għall-korpi tal-muniċipalitajiet u l-ibliet, ħlief fejn skont liġi speċjali l-eżerċizzju tal-awtorità pubbika ġiet trasferita lilhom.
Fil-proċeduri tal-ordni ta' ħlas Ewropea jitħallsu t-tariffi li ġejjin:
għal proposta tal-ordni ta' ħlas Ewropea - iħallas ir-rikorrent
għal deċiżjoni dwar l-ordni ta' ħlas Ewropea - iħallas ir-rikorrent
għal ilment kontra l-ordni ta' ħlas Ewropea - iħallas il-konvenut
jekk il-proċedura tkompli l-qorti
għal sentenza - iħallas ir-rikorrent
għal appell - iħallas l-appellant
għal risposta kontra l-appell - tħallas il-persuna li tressaq ir-risposta (ir-risposta hija fakultattiva)
rimedju straordinarju - tista' ssir ritrattazzjoni mid-deċiżjoni tal-qorti tat-tieni istanza jekk it-tilwima taqbeż HRK 200 000.00
it-tariffi tal-qorti jitħallsu mill-applikant għar-ritrattazzjoni u l-persuna tressaq risposta għar-ritrattazzjoni (ir-risposta hija fakultattiva).
II. Nofs it-tariffi msemmija taħt il-punt I jitħallsu għal proposta ta' ordni ta' ħlas Ewropea, għal deċiżjoni ta' ordni ta' ħlas Ewropea u għal risposta għal appell jew ritrattazzjoni.
III. Għall-appell jew ritrattazzjoni ta' sentenza jitħallas id-doppju tat-tariffi tal-qorti msemmija fil-punt I.
IV. Ma titħallasx tariffa tal-qorti fejn il-ftehim bil-qorti jintlaħaq matul il-proċedimenti quddiemha stess.
It-tariffi tal-qorti jinġabru permezz ta' mandat, u fejn ma jitħallsux mill-ewwel titħallas ukoll imposta addizzjonali ta' HRK 100.00.
Skont l-Artikolu 39 tal-Att dwar it-Tariffi tal-Qorti, il-qorti għandha l-ewwel tavża lill-parti bl-obbligu li tħallas it-tariffa fi żmien tlett ijiem, u fejn hija tonqos ma' dan l-avviż, il-qorti tadotta deċiżjoni rigward it-tariffa li magħha trid titħallas ukoll l-imposta addizzjonali ta' HRK 100.00.
It-tariffi tal-qorti li jaqbżu HRK 100 jitħallsu fil-baġit nazzjonali permezz ta' bank jew uffiċċju tal-posta, fil-kont tal-Baġit Nazzjonali tar-Repubblika tal-Kroazja.
Sabiex it-tariffi tal-qorti jitħallsu minn barra l-Kroazja trid tiġi inkluża l-informazzjoni li ġejja:
Kont kurrenti (CC):1001005-1863000160
Numru ta' referenza: 5045-20735-Numru tal-identifikazzjoni personali (jew numru ta' identifikazzjoni ieħor għal min se jħallas)
Benefiċjarju: Il-Ministeru tal-Finanzi tar-Repubblika tal-Kroazja, f'isem il-Qorti Kummerċjali f'Zagreb
Id-deskrizzjoni tal-ħlas għandha tinkludi s-somma għall-każ ________ (numru tal-fajl tal-każ, u deskrizzjoni tal-ħlas, pereżempju t-tariffa tal-qorti għal proposta biex jinħareg ordni ta' ħlas Ewropea )
Kif isir il-ħlas, trid tintbagħat prova ta' dan il-ħlas lill-qorti li tkun qed tisma' l-kawża li għaliha qed titħallas it-tariffa, inkluż referenza għan-numru tal-każ li qed jinstema' (jekk ikun magħruf) jew fejn għadha kif tressqet applikazzjoni għall-ħruġ ta' ordni ta' ħlas Ewropea, il-prova tal-ħlas bil-bank għandha tiġi mehmuża mal-applikazzjoni.
Il-partijiet għandhom jissottomettu dokumenti lill-qorti b'mod regolari bil-posta (irreġistrata jew b'konsenja ta' pakketti ordinarja).
I. Għal talba, kontrotalba, sentenza u oġġezzjoni għall-ħlas għandha titħallas tariffa tal-qorti xierqa għall-ammont kontestat (ikkalkulata biss għall-ammont tar-rikors prinċipali mingħajr interessi u spejjeż) kif ġej:
Hija pagabbli tariffa ta' HRK 500.00 għal ammonti li jaqbżu HRK 15 000.00 u 1% fuq id-differenza li taqbeż HRK 15 000.00 iżda mhux aktar minn HRK 5 000.00.